آذربایجان مطبخینین تعاملاردان بیری ده ماش چؤچهسیدیر.
آخار. آز خبر وئریر کی، قدیم تاریخه مالیک اولان ناخچیوان بؤلگهسینین مطبخیندن دادلی بیر کؤکه نؤوو اولان ماش چؤچهسی تندیره یاپیلیر.
ارزاقلار:
اون ۵۰۰ قر
۱ یومورتانین ساریسی
سود ۲۵۰ م ل
ایلیق سو ۵۰ م ل
۱۰ گرام قورو مایا
دوز
کره یاغی ارینمیش ۴۰ گرام
شکر توزو ۴۰ گرام
ایچلیک اوچون لازیم اولان ارزاقلار:
۴۰۰ قر ماش
۱ باش قورو سوغان
۲ قاشیق ارینمیش یاغ
دوز-ایستیوت
حاضرلانما قایداسی:
۵۰ م ل ایلیق سودا مایانی حلل ائدیریک، ۱۵ دقیقه قویوروق کنارا کی، مایا تام حل اولسون. سونرا اونو آلیب، اورتادا چوخور آچیریق. سودو، دوزو، یومورتانین ساریسینی، یاغ و شکری علاوه ائدیب خمیر یوغوروروق. خمیری بیر کناردا ایستی یئره قویوروق کی، آجیسین. سونرا ایچلیک هازیرلاییریق. ماشی قاینادیریق، ات چکن ماشیندان کئچیریب، دوز-ایستیوت ووروروق. سوغانداغی (یاغدا قوورولموش سوغان) ماش ین اوزرینه علاوه ائدرک قاریشدیریریق. بونونلا دا ایچلیک حاضر اولور.
سونرا آجیمیش خمیردن بالاجا کوندهلر آییریب ایچینه ایچلیک قویوروق. اوزرینه یومورتا ساریسی چکیب ۱۸۰ درجه اؤنجهدن ایسیدیلمیش سوبادا بیشیریریک. اوزری قیزاراندا کؤکه حاضر اولور.
azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab